רשות המסים בישראל 
 
 מכרז פומבי מס' 6/2014 לאספקת תווי קניה נטענים  לעובדי רשות המסים בישראל
1.	רשות המסים בישראל (להלן: "המזמין") יוצאת במכרז פומבי מס' 6/2014 לאספקת תווי      קניה נטענים  לעובדי רשות המסים בישראל (להלן: "המכרז"). 
2.	מכרז זה הינו לתקופה של שנה עם אופציה של המזמין להארכה שנתית עד לסה"כ 4 שנים ועד  310 תווי קניה נטענים לשנה. 
      למען הסר ספק יובהר כי המכרז והסכם ההתקשרות הינם כפופים לקיום תקציב.
3.	תנאי סף להשתתפות במכרז הוא שהמציע עומד בכל אחד מהתנאים להלן:
3.1.	על המציע להיות החברה המנפיקה את תווי הקניה נטענים. לא יתקבלו הצעות מסוכנים ומשווקים. 
3.2.	על המציע להיות חברה בעלת ניסיון וידע ויכולת ארגון מוכחת באספקה של תווי מן הסוג נשוא מכרז זה, בהיקפים הנדרשים.
4.	על המציע לצרף להצעתו כל אחד מהמסמכים להלן: 
4.1.	כל מסמך המוכיח עמידתו בתנאי שבסעיף 3 לעיל.
4.2.	אישור תקף מאת פקיד מורשה, רואה חשבון או יועץ מס, המעיד שהמציע מנהל פנקסי חשבונות עפ"י פקודת מס הכנסה (נוסח חדש) וחוק מס ערך מוסף תשל"ו-1975 או שהוא פטור מלנהלם ושהוא נוהג לדווח לפקיד שומה על הכנסותיו וכן מדווח למנהל מס ערך מוסף על עסקאות שמוטל עליהן מס לפי חוק מס ערך מוסף. 
4.3.	צילום שובר התשלום להשתתפות במכרז.
4.4.	ערבות בנקאית או ערבות של חברת ביטוח ישראלית על סך של 7,500 ₪. הערבות תהיה בתוקף עד ליום 30.9.2014.
5.	על המציע לעמוד בכל תנאי הסף הנוספים ובמלוא הדרישות כמפורט במכרז.
6.	את מסמכי המכרז ניתן לקבל ברשות המסים בישראל, רח' בנק ישראל 5 ירושלים קומה 3 
חדר 3534  אצל גב' לימור אפרתי, טל' 02-6664042 החל מיום  11.3.2014 ועד ליום 30.3.2014 בימים א' - ה' בין השעות 08:00 בבוקר ועד 15:00 בצהרים. 
7.	לשאלות הבהרה ניתן לפנות בכתב בלבד עד ליום 16.3.2014 בשעה 15:00 בפקס שמספרו
 02-6664092   או במייל:     limore@customs.mof.gov.il.     
8.	תנאי להשתתפות במכרז הוא תשלום סך של 500 ₪, אשר לא יוחזרו, וישולמו לפקודת המזמין, חשבון מס' 0-05005-5 בכל סניף של בנק הדואר ברחבי הארץ.
9.	את ההצעות יש להכניס לתיבת המכרזים הנמצאת ברשות המסים בישראל , ברח' בנק ישראל 5, ירושלים, קומה 3 ליד  חדר 3531, עד לא יאוחר מיום 31.3.2014 בשעה 12:00.
10.	המזמין רשאי לא לקבל אף אחת מההצעות שיוגשו ו/או לבטל את המכרז לרבות מטעמי העדר תקציב. 
11.	הזוכה במכרז יידרש לחתום על הסכם במתכונת ההסכם המצורף למסמכי המכרז.
12.	ניתן לעיין במסמכי המכרז באתר האינטרנט שכתובתו WWW.MR.GOV.IL (לשונית מכרזים משרדיים).
13.	בסתירה בין הוראות מודעה זו לבין הוראות מסמכי המכרז, מסמכי המכרז יגברו.